เจ้าหญิงกระบอกไม้ไผ่ ในโลกเมตาเวิร์ส

เป็นภาพยนตร์อนิเมะเพลงจินตนิมิตของญี่ปุ่นใน พ.ศ. 2569 กำกับโดย ชิงโงะ ยามาชิตะ ซึ่งเป็นการกำกับภาพยนตร์เรื่องยาวครั้งแรกของเขา จากบทภาพยนตร์ที่เขาร่วมเขียนกับ  โดยเป็นการนำนิทานพื้นบ้านเรื่อง *[[ตำนานเจ้าหญิงไม้ไผ่จากดวงจันทร์]]* มาตีความใหม่ โดยจะผลิตโดยสตูดิโอโคโลริโด และสตูดิโอโครมาโต โดยมี อากิฮิโระ นางาเอะ และ เฮจิมะ เป็นผู้ออกแบบตัวละคร ภาพยนตร์เรื่องนี้จะมีเพลงประกอบจากโปรดิวเซอร์โวคาลอยด์ อย่าง Ryo จากซูเปอร์เซลล์, Yuigot, , ฮันนี่เวิร์คส์, , และ Kz จากไลฟ์จูน ภาพยนตร์เรื่องนี้เริ่มฉายทางเน็ตฟลิกซ์ เมื่อวันที่ 22 มกราคม พ.ศ. 2569

## นักพากย์

## การผลิต
ในเดือนเมษายน พ.ศ. 2565 สตูดิโอโคโลริโดได้เซ็นสัญญากับเน็ตฟลิกซ์ เพื่อร่วมผลิตภาพยนตร์อนิเมะความยาวเต็มเรื่อง 3 เรื่องสำหรับแพลตฟอร์มดังกล่าว โดยภาพยนตร์สองเรื่องแรกคือ *[[บ้านล่องลอย]]* (พ.ศ. 2565) และ *[[มาย โอนิ เกิร์ล]]* (พ.ศ. 2567) ในเดือนพฤศจิกายน พ.ศ. 2568 เน็ตฟลิกซ์ประกาศว่า ชิงโงะ ยามาชิตะ จะกำกับภาพยนตร์เรื่องยาวเรื่องแรกของเขาคือเรื่อง เจ้าหญิงกระบอกไม้ไผ่ ในโลกเมตาเวิร์ส ก่อนหน้านี้เขาเคยกำกับฉากเปิดของอนิเมะหลายเรื่อง รวมถึงฤดูกาลแรกของ *[[มหาเวทย์ผนึกมาร]]* และ *[[มนุษย์เลื่อยยนต์]]* ภาพยนตร์เรื่องนี้เป็นการนำนิทานพื้นบ้านญี่ปุ่นเรื่อง *[[ตำนานเจ้าหญิงไม้ไผ่จากดวงจันทร์]]* มาตีความใหม่ โดยยามาชิตะร่วมเขียนบทภาพยนตร์กับ  นาโอยะ นากายามะ จะรับหน้าที่กำกับการแสดงดนตรีในภาพยนตร์เรื่องนี้ และมาซายะ มาชิดะ จะรับหน้าที่กำกับภาพคอมพิวเตอร์แอนิเมชัน

สตูดิโอโครมาโต ซึ่งยามาชิตะดำรงตำแหน่งผู้กำกับตัวแทน จะผลิตแอนิเมชันร่วมกับสตูดิโอโคโลริโด โดยภาพยนตร์เรื่องนี้เป็นผลงานการผลิตครั้งแรกของสตูดิโอโครมาโต อากิฮิโระ นากาเอะ ผู้ที่เคยทำงานในเรื่อง *บ้านล่องลอย* จะเป็นผู้ออกแบบตัวละครในโลกแห่งความเป็นจริงของภาพยนตร์เรื่องนี้ ส่วนนักวาดภาพประกอบ เฮจิมะ จะรับผิดชอบการออกแบบตัวละครในโลกสึกุโยมิ ยูโกะ นัตสึโยชิ, อันนะ นางาเซะ, และ ซาโอริ ฮายามิ ได้รับคัดเลือกให้รับบทเป็นตัวละครหลักคือ คางูยะ, ซากาโยริ อิโรฮะ, และ รูนามิ ยาจิโยะ ตามลำดับ ในเดือนธันวาคม พ.ศ. 2568 ริเอะ คูงิมิยะ ได้เข้าร่วมเป็นนักพากย์ในบทบาทของฟูชิ

## ดนตรี
โคนิช จะเป็นผู้ประพันธ์ดนตรีประกอบ โปรดิวเซอร์โวคาลอยด์ ทั้ง 6 คนจะแต่งเพลงให้กับภาพยนตร์เรื่องนี้ ได้แก่ "Ex-Otogibanashi" โดย Ryo จากซูเปอร์เซลล์, "Remember" โดย Yuigot, "Hoshi Furu Umi" โดย , "Watashi wa, Watashi no Koto ga Suki" โดย ฮันนี่เวิร์คส์, "Shunkan, Symphony" โดย , และ "Reply" โดย Kz จากไลฟ์จูน เพลง "Ex-Otogibanashi" ขับร้องโดยฮายามิ ในบทบาทของรูนามิ ยาจิโยะ และเป็นเพลงประกอบหลักของภาพยนตร์เรื่องนี้ มีกำหนดวางจำหน่ายในรูปแบบซีดีซิงเกิล ในวันที่ 23 มกราคม พ.ศ. 2569 โดยประกอบด้วยเพลง 6 เพลงที่ใช้ในภาพยนตร์ ซีดีซิงเกิล"CPK! Remix" ซึ่งประกอบด้วย 4 เพลง ก็มีกำหนดวางจำหน่ายในวันเดียวกันด้วย อัลบั้มนี้ประกอบด้วยเพลงประกอบภาพยนตร์เวอร์ชันรีมิกซ์ ที่ขับร้องโดย นางิ ยานางิ และฮัตสึเนะ มิกุ

## การตลาด
โปสเตอร์ทีเซอร์และตัวอย่างภาพยนตร์ถูกปล่อยออกมาพร้อมกับการประกาศสร้างภาพยนตร์ในเดือนพฤศจิกายนปี พ.ศ. 2568 ในตัวอย่างวิดีโอมีการนำเพลง "World Is Mine" ของ Ryo ซึ่งเป็นเพลงโวคาลอยด์ จากปี พ.ศ. 2551 มาเรียบเรียงใหม่ โดยต้นฉบับร้องโดยฮัตสึเนะ มิกุ ฮายามิเป็นผู้ให้เสียงร้องในเวอร์ชันรีมิกซ์ที่มีชื่อว่า "World Is Mine CPK! Remix" โดยรับบทเป็นตัวละคร รูนามิ ยาจิโยะ มีการปล่อยตัวอย่างภาพยนตร์เพิ่มเติมอีกสามตัวอย่างซึ่งนำเสนอตัวละครหลักแต่ละตัวในเดือนเดียวกัน โปสเตอร์หลักและตัวอย่างภาพยนตร์ได้รับการเผยแพร่ในเดือนธันวาคม ตามด้วยตัวอย่างเต็มรูปแบบชุดที่สองในเดือนมกราคม นอกจากนี้ ยังมีการเผยแพร่เพลงโวคาลอยด์เวอร์ชันคัฟเวอร์ 5 เพลง ที่ขับร้องโดยฮายามิและนัตสึโยชิ บนช่องยูทูบของภาพยนตร์เรื่องนี้ด้วย

## การเปิดตัว
ภาพยนตร์เรื่องนี้เริ่มฉายทางเน็ตฟลิกซ์ เมื่อวันที่ 22 มกราคม พ.ศ. 2569 โดยจะมีการฉายรอบพิเศษ ณ โรงภาพยนตร์แกรนด์ ซินีมา ซันไชน์ ในโทชิมะ ในวันเดียวกัน

## สื่ออื่น ๆ
มังงะดัดแปลงโดย ทาโร่ โยเนดะ จะเริ่มตีพิมพ์สองตอนแรกในนิตยสาร *Comptiq* ของคาโดกาวะโชเต็ง ในวันที่ 9 มกราคม พ.ศ. 2569 ส่วนตอนต่อ ๆ ไปจะตีพิมพ์ใน ** มังงะเล่มแรกมีกำหนดวางจำหน่ายในวันที่ 10 กุมภาพันธ์ พ.ศ. 2569 นิยายที่ดัดแปลงจากมังงะเรื่องนี้ เขียนโดยนารูโตะ คิริยามะ และมีภาพประกอบโดยอาซาโอะ อูราตะ มีกำหนดวางจำหน่ายโดยสำนักพิมพ์คาโดคาวะในวันที่ 30 มกราคม พ.ศ. 2569 ภายใต้การดูแลของยามาชิตะ นิยายเรื่องนี้จะมีฉากเพิ่มเติมที่ไม่ได้ปรากฏในภาพยนตร์ นอกจากนี้ ยังมีกำหนดวางจำหน่ายคู่มือความยาว 80 หน้าที่จัดทำโดยกองบรรณาธิการของนิวไทป์ ในชื่อรองว่า *Happy End no Sono Saki e!* ในวันที่ 30 มกราคมอีกด้วย

## อ้างอิง

## แหล่งข้อมูลอื่น
*  
* 
* 
* 
หมวดหมู่:สตูดิโอโคโลริโด
หมวดหมู่:ภาพยนตร์ต้นฉบับของเน็ตฟลิกซ์
หมวดหมู่:อนิเมะออริจินอลของเน็ตฟลิกซ์
หมวดหมู่:ภาพยนตร์ภาษาญี่ปุ่นในคริสต์ทศวรรษ 2020
หมวดหมู่:แม่แบบวันที่ฉายภาพยนตร์ที่มีวันฉาย 1 วัน
หมวดหมู่:ภาพยนตร์ญี่ปุ่นที่ออกฉายในปี พ.ศ. 2569
หมวดหมู่:ภาพยนตร์อนิเมะที่ออกฉายในปี พ.ศ. 2569